Dimitrios Ioannidis
<s>Dimitrios Ioannidis ( ; 13. mart 1923 – 16. august 2010), također poznat kao Dimitris Ioannidis, bio je grčki vojni oficir, poznat kao jedan od vođa pukovničke vojne hunte koja je vladala Grčkom od 1967. do 1974. godine.</s>

<s>Odrastao je u bogatoj porodici porijeklom sa Epira, a u Drugom svjetskom ratu za vrijeme osovinske okupacije služio kao pripadnik desničarske organizacije pokreta otpora EDES, grčkog ekvivalenta jugoslavenskih četnika.</s><s>Kao oficir redovne vojske je sudjelovao u građanskom ratu.</s>

<s>Ioannidis je 1967. sudjelovao u puču kojim je svgrnuta demokratska vlast.</s><s>Tada je imao čin brigadira i bio načelnik Vojne akademije.</s><s>U novostvorenoj hunti je mjesto neslužbenog vođe preuzeo pukovnik Jorgos Papadopulos, ali se Ioannidis sa vremenom nametnuo kao siva eminencija, ali i ideološki najisprofiliraniji pripadnik hunte, kojim je osim fanatičnog antikomunista i grčkog nacionalista propovijedao ultra-konzervativnu preobrazbu grčkog društva i zatvaranje prema vanjskom svijetu čije je utjecaje krivio za nemoral u grčkom društvu.</s>

<s>Ioannidis je sa vremenom došao u sukob sa Papadopulosom koji je pod stranim pritiscima i nakon krvavog gušenja pobune na atenskoj Politehnici 1973. godine namjeravao "olabaviti" represiju i dati koncesije protivnicima režima.</s><s>Te je planove preduhitrio beskrvnim pučem kojim je preuzeo mjesto de facto šefa grčke države i vlade.</s>

<s>Ioanndis se potom okrenuo prema Cipru nastojeći dovršiti proces enosisa ujedinjenja tog otoka sa maticom Grčkom.</s><s>Kao glavnu smetnju je vidio ciparskog predjsednika, arhiepiskopa Makariosa III, koga je smatrao "kriptokomunistom".</s><s>U tu je svrhu potakao tamošnju radikalno desnu paravojnu formaciju EOKA B da izvrši puč 15. jula 1974. godine kojim je Makarios svrgnut, a vlast preuzeo radikalni nacionalist Nikos Sampson.</s><s>Taj je događaj, međutim, poslužio kao izgovor turskoj vladi da pod parolom zaštite lokalne turske manjine izvrši invaziju koja je dovela do podjele otoka i okupacije koja dan-danas traje.</s>

<s>Ioannidis na to nije moago reagirati te se ne samo osramotio, nego izgubio posljednje zalihe političke podrške ne samo u narodu nego i u vojsci.</s><s>Grupa generala ga je svrgnula u još jednom puču te započela proces povratka demokraciji.</s><s>Ioannidis je 1975. uhapšen te osuđen na smrt zbog veleizdaje i kršenja ljudskih prava za vrijeme diktature.</s><s>Kazna mu je preinačena u doživotni zatvor koga je izdržao do kraja.</s>

<s>Izvori</s>

<s>Vanjske veze
 loannidis: Power in the Wings , TIME, 10 December 1973</s>

<s>Grčki vojskovođe
Pučisti
Antikomunisti</s>

